למרגלות הארבל ונושקת לחופי הכנרת קם פארק הארכיאולוגי – מגדלא. מגדלא הייתה עיר דייגים עתיקה על שפת הכנרת, כאמור למרגלות מצוק הארבל. עד לפני שנים מועטות היה המקום המשך של חופי הכנרת, רק בשנת 2009 הסתבר בחפירות שנערכו במקום ש-30 ס"מ מתחת לפני האדמה התגלו שרידיו של בית כנסת העתיק ביותר בגליל משנת מהמאה ה-1, בית הכנסת נשתמר היטב, הוא היה מעוטר בפיספסים ופרסקאות מרהיבים. בלב בית הכנסת נתגלתה האבן הנדירה הכוללת תבליט, כנראה הקדום בעולם ועליו חצובה מנורת שבעת הקנים, מבנה האבן המלבני כנראה כייצוג תלת מימדי של קישוטי בית המקדש השני בירושלים.
מרים (מריה) המגדלית אשר נרפאה בזכות ישוע משבעה שדים, והנציחה בהיסטוריה הנוצרית את השם מגדלא, כאחת הנשים החשובות בנשים שסביב ישוע. היא התלוותה אל ישו והייתה אחת הנשים שהייתה עדת ראיה לתחייתו של ישו וקבלתה את ברכתו לספר לחסידיו על אודות תחייתו, היתה עדה לצליבתו, וטיפלה בגופתו לאחר הצליבה. מרים באה מהכפר מגדלא (מגדל של היום) שהיתה המרכז העירוני היחיד בחוף המערבי של הכנרת, כפר דייגים על הכנרת שחלק מעבודת הדייגים המלחת הדגים. וישו פקד את בית הכנסת ודרש בו דרשות ואסף מאמינים לאחר שגורש מנצרת.
במהלך החפירות נמצא בית הכנסת הקדום, אחד משבעת בתי הכנסת מן המאה ה-1 וכנראה העתיק מהם, ברובע אחר בחפירות סמוכות נמצאות בתי אמידים ומקוואות, רובע המגורים, רובע של הדייגים, המבנה המרכזי המרשים נמצא סמוך לכנרת מבנה ענק עם כיפה ענקית שטוחה, מבנה מרהיב עם כניסה מעוגלת וכמה עמודי שיש חסונים, הכניסה למקום בחרדת קודש, הכניסה היא ל'חצר הנשים' שמונה עמודים ענקיים שבע מהם מוקדשים לשמות הנשים בברית החדשה. עמוד אחד ללא כתובת מוקדש לכבוד כל הנשים בכל הדתות והזמנים.
קפלת הסירה המרשימה מכילה ארבע קפלות קטנות שיוצאות מהקפלה המרכזית ובהם ציור פסיפס מרשימים: הראשונה: הקפלה של מרי מגדלנה. השניה: הקפלה של ההליכה על המים. השלישית: הקפלה של בתו של יאיר והרביעית: קפלת הדייגים. בכל אחת מהן מקום קטן לכינוס מול הפסיפס היפה, עם מבנה עץ קטן שמיועד לוידוי. הקפלה המרכזית מנציחה את ישוע המטיף מהסירה, בקצה הקפלה, מול חלון זכוכית ענק ניצבת סירת עץ ומאחוריה אפשר לראות את מי הכנרת. מתחת לכל המבנה המרשים נמצא שחזור של בית הכנסת, מדרגות מעוגלות מוליכות מהקומה העליונה למטה. מבנה בית הכנסת אפלולי, מסביב לכל המבנה ספסלי אבן, ציור ענק מרשים ביותר מראה את המפגש של האישה המדממת המתכופפת אל קצה הגלימה של ישוע ונוגעת בקצה אצבעה בגלימה ונרפאית.
בשנת 2006 ביוזמתו של האב חואן סולאנה ממקסיקו נרכש שטח אדמה במקום על ידי המוסד האפיפיורי של נוטרדאם בירושלים במטרה להקים באתר מרכז רוחני עם שילוב של אתר ארכיאולוגי. מגדלא (צומת מגדל) פתוח כל יום בין השעות 8- 18:00, 04-6209900.